**Ռեո դղյակ** կամ **Լե Ռեո** (Les Réaux)՝ Լուարայի վերածննդի ժամանակաշրջանի դղյակներից մեկն է ։ Գտնվում է Տուրենում, Շուզե սյուր Լուար ավանում, Էնդր և Լուար դեպարտամենտ։

**Ռեո դղյակ**
Շուզե սյուր Լուար դղյակը (Chouzé-sur-Loire) կառուցվել է Վերածննդի դարաշրջանի շեմին, Բրիսոննե ընտանիքի կողմից, այդ ընտանիքին էր պատկանում հայտնի կարդինալ դե Սեն Մալոն։ Աշխատանքը սկսել է նրա հայրը` Տուր քաղաքի քաղաքապետը, աշխատանքների մեծ մասը ավարտել է նրա թոռը։

Ռեո դղյակի մինի մոդելը
Դղյակի տերերից և բնակիչներից առավել հայտնի է հուշավիպագիր Թալեման դե Ռեոն, Հենրի 4-րդի ժամանակների պալատական կյանքի «Հետաքրքրաշարժ պատմությունների» հեղինակը։ 1653 թվականին նրա խնդրանքով թագավորը դեկրետով փոխարինեց Շուզե անվանումը Լե Ռեոյի։

Դղյակի սեփականատերեր
--------------------

14-րդ դարում դղյակը պատկանել է Ամորի Պոյին, ավելի ուշ նրա սեփականատերերը եղել են՝ Ժաննա Մոնտեժեշան, կոմսուհի Սանսերը, Անտուան դե Բրեյը, իսկ 1455 թվականին Ժիլ դե Բրին։ Ավերվել է 15-րդ դարում, դղյակը ձեռք է բերվել Ժաննա Բրիստոնեի պապի՝ Տուր քաղաքի առաջին քաղաքապետի կողմից : Դղյակում ապրել է Տիբո դե Լոնգժուն, այնուհետև նրա ժառանգները : 1595 թվականին ամուսնությունից հետո դղյակը դարձավ դե Բերոդերների ընտանիքի սեփականությունը։ Ֆրանսուա դե Լա Բերոդերը դղյակը ստանում է որպես ժառանգություն, 1650 թվականին 115 հազար լիվրով վաճառում է բանաստեղծ, հուշավիպագիր Թալեման դե Ռեոնին, ով բնակություն հաստեց դղյակում։ 1653 թվականի հուլիսի 30-ից դղյակը կրում է բանաստեղծի անունը։

1930 թվականից շատոն ընդգրկված է Ֆրանսիայի պատմական հուշարձանների ցանկում։

Ժամանակակից արվեստի պատկերասրահ
-------------------------------

Ռեո դղյակի տեսքը հարակից այգուց
Շատո դե Ռեոն նկարների բաց պատկերասրահ է՝ նվիրված տղամարդու և կանացի ոտքերի թեմային, «Տղամարդկանց և կանանց ոտքերը երրորդ հազարամյակի արվեստում» անվամբ։ Նախագծի գլխավոր նպատակը հանդիսանում է «դրդել նկարիչներին ստեղծագործական որոնումների և խթանել, ցուցահանդեսի թեմայի շնորհիվ»։

Նկարների պատկերասրահը պարունակում է 530 նկարիչների 760 աշխատանք, 40 երկրներից։ Նկարները ընտրվել են 2007 թվականին հայտարարված միջազգային մրցույթի ժամանակ։

Ցուցահանդեսը ստեղծվել է Ռեո դղյակի հիմնադրման 600-րդ ամյակի տոնակատարությանը նախապատրաստվելու ժամանակ։ Ռեո դղյակի ժամանակակից արվեստի պատկերասրահը պարգևատրվել է Մազարինիի ակադեմիայի պատվոգրով «Վաստակի և արվեստին նվիրված լինելու համար»։ Նկարների ցուցահանդեսը բաց է շուրջօրյա անհատական և խմբային այցելությունների համար։

Նկարները ընտրվում են հիմնական թեմայի չորս առաջարկվող տարբերակների համաձայն. 

* «Երրորդ հազարամյակի դասական և հմայիչ ոտքեր»
* «Ժամանակակից ոտքերին հումորյին կամ երգիծական հայացք»
* «Տղամարդու ոտքերի էվոլյուցիան մինչ մեր օրերը»
* «Չորս ոտքեր երկու մարդ մեկ ստեղծագործության մեջ»

Ծանոթագրություններ
------------------

1. ↑  base Mérimée (ֆր.) — ministère de la Culture, 1978.
2. ↑  Mémoires de la Société archéologique de Touraine Société archéologique de Touraine. Série in 80, Volumes 31 à 32, 1883. (P.)
3. ↑  "Tallemant au château des Réaux". Արխիվացված է the original 2012 թ․ ապրիլի 8-ին. Retrieved 2017 թ․ փետրվարի 19. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  L'intermédiaire des chercheurs et curieux Volume 87, 1924. (P.)
5. ↑  Les Réaux sur Histoire de France, 1996
6. ↑  Châteaux "brique et pierre" en France Par Josiane Sartre (P.)
7. ↑  Fils de Mathieu de Longuejoue, et marié à Madeleine Briçonnet, fille de Jean.
8. 1 2  Le Grand dictionnaire historique Par Louis Moréri, vol. 6, 1759. (P.)
9. 1 2  Base Mérimée PA00097691 Château des Réaux
10. ↑  Mémoires de la Société archéologique de Touraine Société archéologique de Touraine. Série in 80, Volumes 31 à 32, 1883. (P.)

Արտաքին հղումներ
----------------

* Պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Mérimée: PA00097691 |

 |